Ministru kabineta noteikumu projekta

“Grozījumi Ministru kabineta 2015.gada 28.jūlija noteikumos Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumi izstrādāti pēc Satiksmes ministrijas iniciatīvas, saskaņā ar Sabiedriskā transporta pakalpojumu likuma 5.panta trešās daļas 4.punktu, 11.panta pirmo un otro daļu, 12.panta trešo daļu un 16.panta otro daļu,Ministru kabineta 2016.gada 21.jūnija sēdes protokola Nr.30 41.§ “Noteikumu projekts "Grozījumi Ministru kabineta 2015.gada 31.marta noteikumos Nr.153 "Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos"" (TA-1143). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2017.gada 1.janvāri ir stājies spēkā 2015.gada 28.jūlija Ministru kabineta noteikumu Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – MK noteikumi Nr.435) pārejas noteikumu 103.punkts, kas paredz svītrot noteikumu [2.3](http://likumi.lv/ta/id/275812-kartiba-kada-nosaka-un-kompense-ar-sabiedriska-transporta-pakalpojumu-sniegsanu-saistitos-zaudejumus-un-izdevumus-un-nosaka-sab#p2.3). un [6.3](http://likumi.lv/ta/id/275812-kartiba-kada-nosaka-un-kompense-ar-sabiedriska-transporta-pakalpojumu-sniegsanu-saistitos-zaudejumus-un-izdevumus-un-nosaka-sab#p6.3). apakšpunktu, [9. punkt](http://likumi.lv/ta/id/275812-kartiba-kada-nosaka-un-kompense-ar-sabiedriska-transporta-pakalpojumu-sniegsanu-saistitos-zaudejumus-un-izdevumus-un-nosaka-sab#p9)u un [5. pielikuma](http://likumi.lv/ta/id/275812-kartiba-kada-nosaka-un-kompense-ar-sabiedriska-transporta-pakalpojumu-sniegsanu-saistitos-zaudejumus-un-izdevumus-un-nosaka-sab#piel5) 13. aili. Minētie noteikumi tika izstrādāti un pieņemti vienotā dokumentu paketē, risinot Pārresoru koordinācijas centra virzītajā informatīvajā ziņojumā "Priekšlikums sabiedriskajā transportā pārvadāto personu ar invaliditāti uzskaitei un identificēšanai" ietvertos jautājumus. Kā pamata normatīvais akts tika izdoti Ministru kabineta 2015.gada 31.marta noteikumi Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos”, (turpmāk – MK noteikumi Nr.153), kuru ieviešanai un problēmjautājumu risināšanai ir veidotas vairākas darba grupas, ar tiem saistīti jautājumi vairākkārtīgi izskatīti Ministru kabineta sēdēs, Ministru prezidentam sniegti nepieciešamie ziņojumi par noteikumu ieviešanas progresu. Saskaņā ar Ministru kabineta 2016.gada 21.jūnija sēdes lēmumu (protokols Nr.30 41.§) un 2016.gada 10.oktobra Ministru kabineta komitejas lēmumu (protokols Nr.35 2.§) Satiksmes ministrija 2016.gada 14.decembrī Ministru kabinetā ir iesniegusi informatīvo ziņojumu “Par Ministru kabineta 2015.gada 31.marta noteikumu Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” ieviešanu”” risinājumu, kurā sniegts piedāvātā jaunā risinājuma apraksts un nepieciešamo grozījumu normatīvajos aktos izklāsts, taču minētais informatīvais ziņojums vēl nav izskatīts Ministru kabineta sēdē.Pašlaik spēkā esošo pamata noteikumu – MK noteikumu Nr.153 – ieviešanas termiņš ir 2017.gada 1.jūlijs, taču no 2017.gada 1.janvāra ir stājusies spēkā saistīta norma, kas noteikta MK noteikumos Nr.435 un vairs neparedz zaudējumu kompensēšanu no valsts budžeta līdzšinējā kārtībā. Faktiski, tas nozīmē, ka ir zudis tiesiskais pamats pārvadātājiem saņemt zaudējumu kompensāciju par tādu pasažieru pārvadāšanu, kuriem saskaņā ar MK noteikumiem Nr.435 ir noteikti braukšanas maksas atvieglojumi. Tāpat ir zudis arī pamats valsts budžeta finansējuma pārskaitīšanai republikas pilsētu pašvaldībām par valsts noteikto pasažieru kategoriju pārvadāšanas bez samaksas. Lai novērstu minēto situāciju līdz brīdim, kamēr tiks pieņemts valdības lēmums pamata normatīvajā aktā - MK noteikumos Nr.153, ir nepieciešams steidzamības kārtā veikt grozījumus MK noteikumos Nr.435, ietverot tajos normas, kas ļauj veikt sabiedriskā transporta zaudējumu kompensēšanu līdzšinējā kārtībā, noteikumos ietverto grozījumu beigu termiņu nosakot līdz 2017.gada 30.jūnijam, atbilstoši pamata noteikumu – MK noteikumi Nr.153 30.punktā noteiktajam pārejas periodam . |
| 3. | Projekta izstrādē iesaistītās institūcijas | Satiksmes ministrija, valsts SIA “Autotransporta direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes ministrija, valsts SIA “Autotransporta direkcija”, republikas pilsētu pašvaldības un 50 uzņēmumi, kas sniedz regulāros sabiedriskā transporta pakalpojumus.  |
| 2. | Tiesiskā regulējuma ietekme uz tautsaimniecību un administratīvo slogu | Ja netiek veiktas projektā paredzētās izmaiņas, Satiksmes ministrijai nav tiesiska pamata sabiedriskā transporta pakalpojumu sniedzējiem un republikas pilsētu pašvaldībām pārskaitīt zaudējumu kompensāciju par personu, kurām valsts ar MK noteikumiem Nr.153 ir noteikusi tiesības izmantot sabiedrisko transportu ar braukšanas maksas atvieglojumiem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts SIA “Autotransporta direkcija”, republikas pilsētu pašvaldības. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās, līdz ar to projektam nav ietekmes arī uz institūciju cilvēkresursiem. Projekts nemaina esošo pārvaldes institūciju funkcijas un uzdevumus. |
| 3. | Cita informācija | Nav. |

Anotācijas III, IV, V, VI sadaļa – projekts šīs jomas neskar.

Satiksmes ministrs U.Augulis

Vīza:

Valsts sekretārs K.Ozoliņš

02.02.2017. 9:00

707

S.Mince 67686494

sanita.mince@atd.lv

D.Ziemele-Adricka 67028036

Dana.Ziemele-Adricka@sam.gov.lv